Úradný vestník L 064 , 02/03/2004 S. 0016 - 0020



Nariadenie Komisie (ES) č. 383/2004 z 1. marca 2004, ktorým sa ustanovujú podrobné pravidlá uplatňovania nariadenia Rady (EHS) č. 2081/92, pokiaľ ide o súhrn hlavných bodov špecifikácií výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], najmä na jeho článok 16, keďže: (1) Podľa článku 4 nariadenia (EHS) č. 2081/92 musí výrobok alebo potravina vyhovovať špecifikácii, aby pre ne existoval nárok na používanie chráneného označenia pôvodu (CHOP) alebo chráneného zemepisného označenia (CHZO). Táto špecifikácia sa predkladá Komisii. (2) Článok 6 ods. 2 nariadenia (EHS) č. 2081/92 vyžaduje, aby Komisia, v prípade, keď príde k záveru, že daný názov má nárok na ochranu, uverejnila v Úradnom vestníku Európskej únie názov a adresu žiadateľa, názov výrobku, hlavné body žiadosti, odkazy na vnútroštátne ustanovenia upravujúce prípravu, tvorbu alebo výrobu tohto výrobku, a podľa potreby, dôvody pre svoje závery, aby umožnila vznášať akékoľvek námietky. (3) Tento postup sa vzťahuje aj na žiadosti o zmenu a doplnenie špecifikácie podľa článku 9 nariadenia (EHS) č. 2081/92. (4) S cieľom zabezpečiť priehľadnosť požiadaviek v špecifikáciách pre názvy uvedené v Registri chránených označení pôvodu a chránených zemepisných označení vytvorenom v súlade s článkom 6 ods. 3 nariadenia (EHS) č. 2081/92, mal by sa v Úradnom vestníku Európskej únie uverejniť súhrn hlavných bodov každej špecifikácie takým spôsobom, ako je ustanovené v článku 4 ods. 2 nariadenia. (5) Tento súhrn sa používa pre žiadosti o registráciu podľa článku 5 nariadenia (EHS) č. 2081/92. (6) Tento súhrn by sa mal aktualizovať vždy, keď sa prijme zmena alebo doplnok špecifikácie podľa článku 9 nariadenia, a každá aktualizácia by mala byť uverejnená v Úradnom vestníku Európskej únie. (7) Žiadosti o registráciu podľa článku 17 nariadenia (EHS) č. 2081/92 posudzuje výbor stanovený v článku 15 nariadenia na základe tých istých údajov. Tieto súhrny by sa mali po etapách uverejňovať v Úradnom vestníku Európskej únie. Z tohto dôvodu by mali členské štáty zabezpečiť, aby boli tieto súhrny v súlade so vzorovým súhrnom a podľa potreby posielať správne vypracované súhrny Komisii. (8) Mal by sa ustanoviť jednotný štandardný formulár pre prezentáciu súhrnov špecifikácií pre označenia pôvodu a zemepisné označenia pre potreby uverejnenia v Úradnom vestníku Európskej únie. (9) Opatrenia stanovené v tomto nariadení sú v súlade so stanoviskom Regulačného výboru pre ochranu zemepisných označení a označení pôvodu poľnohospodárskych výrobkov a potravín, PRIJALA TOTO NARIADENIE: Článok 1 Pre každé označenie pôvodu a zemepisné označenie v zmysle nariadenia (EHS) č. 2081/92 sa vypracováva súhrn v súlade s formulárom uvedeným v prílohe I k tomuto nariadeniu. Tento súhrn obsahuje hlavné body špecifikácie v súlade s článkom 4 ods. 2 nariadenia (EHS) č. 2081/92. V bode 3 súhrnu sa uvádza typ výrobku v súlade so zatriedením uvedeným v prílohe II. Všetky hlavné požiadavky na výrobu a obchodovanie vrátane činností, ktoré je potrebné vykonávať v príslušnej zemepisnej oblasti, musia byť jasne uvedené, najlepšie v bode 4.5. súhrnu (Metóda výroby). Článok 2 Členské štáty zabezpečia, aby bol súhrn ustanovený v článku 1 správne vypracovaný a zaslaný Komisii - spolu s každou žiadosťou o registráciu chráneného označenia pôvodu alebo chráneného zemepisného označenia, - spolu s každou žiadosťou o zmenu a doplnenie už zaregistrovaného označenia pôvodu alebo zemepisného označenia, ak by súčasťou navrhnutej zmeny a doplnku bola zmena a doplnok tohto súhrnu, - po etapách pre každé označenie súhrnu a zemepisné označenie zaregistrované podľa nariadenia (EHS) č. 2081/92. Článok 3 Členské štáty zabezpečia, aby ich príslušné orgány poslali všetky žiadosti o zmenu a doplnenie špecifikácie Komisii spolu s formulárom uvedeným v prílohe III, podľa potreby vrátane aktualizovaného súhrnu. Článok 4 Komisia uverejní súhrn a akékoľvek jeho zmeny a doplnky v Úradnom vestníku Európskej únie. Článok 5 Toto nariadenie nadobúda účinnosť 20. deň od jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 1. marca 2004 Za Komisiu Franz Fischler člen Komisie [1] Ú. v. ES L 208, 24.7.1992, s. 1. Nariadenie naposledy zmenené a doplnené nariadením (ES) č. 806/2003 (Ú. v. EÚ 122, 16.5.2003, s. 1). -------------------------------------------------- PRÍLOHA I +++++ TIFF +++++ -------------------------------------------------- PRÍLOHA II Zatriedenie poľnohospodárskych výrobkov a potravín uvedených v článku 1 ods. 1 nariadenia Rady (EHS) č. 2081/92 I. Výrobky uvedené v prílohe I k zmluve o ES určené na ľudskú spotrebu: Skupina 1.1. : Čerstvé mäso (a droby) Skupina 1.2. : Mäsové výrobky (varené, solené, údené atď.) Skupina 1.3. : Syry Skupina 1.4. : Ostatné výrobky živočíšneho pôvodu (vajcia, med, rôzne mliečne výrobky, okrem masla) Skupina 1.5. : Oleje a tuky (maslo, margarín, olej atď.) Skupina 1.6. : Ovocie, zelenina a obilniny, čerstvé alebo spracované Skupina 1.7. : Čerstvé ryby, mäkkýše a kôrovce a produkty z nich Skupina 1.8. : Ostatné výrobky z prílohy I (koreniny atď.) II. Potraviny uvedené v prílohe I k nariadeniu (EHS) č. 2081/92: Skupina 2.1. : Pivo Skupina 2.2. : Prírodné minerálne vody a pramenité vody Skupina 2.3. : Nápoje vyrobené z rastlinných extraktov Skupina 2.4. : Chlieb, zákusky, koláče, cukrárske výrobky, sušienky a ostatné pekárske výrobky Skupina 2.5. : Prírodné gumy a živice Skupina 2.6. : Horčicová pasta Skupina 2.7. : Cestoviny III. Poľnohospodárske výrobky uvedené v prílohe II k nariadeniu (EHS) č. 2081/92: Skupina 3.1. : Seno Skupina 3.2. : Esenciálne oleje Skupina 3.3. : Korok Skupina 3.4. : Cochineal (surový produkt živočíšneho pôvodu) Skupina 3.5. : Kvety a ozdobné rastliny Skupina 3.6. : Vlna Skupina 3.7. : Košikárske prútie -------------------------------------------------- PRÍLOHA III +++++ TIFF +++++ --------------------------------------------------